**KRITÉRIÁ PRE VÝBER PROJEKTOV – HODNOTIACE A VÝBEROVÉ KRITÉRIÁ**

pre hodnotenie žiadostí o NFP v rámci Programu Slovensko 2021 – 2027 (ďalej len „P SK“)

**Špecifický cieľ JSO8.1 – Umožniť regiónom a obyvateľom riešiť sociálne, hospodárske a environmentálne dôsledky spôsobené transformáciou v rámci plnenia energetického a klimatického cieľa Únie do roku 2030 a dosahovania klimaticky neutrálneho hospodárstva Únie do roku 2050 na základe Parížskej dohody.**

**Opatrenie 2.2 Revitalizácia a rekonverzia priemyselných území**

***Aktivita:***

***Zmena účelu a opätovné využitie opustených priemyselných území a obnova pôdy***

Verzia18.4..2024

**Vecné kritériá pre výber projektov**

| **1.** | **Súlad projektu s P SK a jeho príspevok k napĺňaniu programových cieľov** | | | | | | |
| --- | --- | --- | --- | --- | --- | --- | --- |
| **č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 1.1 | Súlad projektu s  prioritou Fond na spravodlivú transformáciu a s Plánom spravodlivej transformácie územia | Posudzuje sa súlad projektu s prioritou **Fond na spravodlivú transformáciu** (FST) P SK a s **Plánom spravodlivej transformácie územia** (PST) z pohľadu nimi definovaných cieľov, opatrení a súvisiacich typov akcií / aktivít. | Vylučujúce kritérium | áno | Projekt **je** v súlade s FST a PST. | Formulár ŽoNFP:   * Popis projektu * Aktivity projektu a očakávané merateľné ukazovatele |
| nie | Projekt **nie** je v súlade s FST a/alebo PST. |
| 1.2 | Súlad s definíciou hnedého priemyselného areálu (brownfieldu) | Posudzuje sa, či je predmetom obnovy a zmeny účelu v rámci projektu **hnedý priemyselný areál (brownfield) v súlade s nasledujúcou definíciou**:  Hnedý priemyselný areál (brownfield) je nehnuteľnosť (alebo skupina nehnuteľností, pričom môže ísť o pozemky a stavby), ktorá nie je efektívne využívaná, je alebo bola zanedbaná, prípadne aj kontaminovaná. Zároveň ide o nehnuteľnosť, ktorá bola v minulosti určená alebo využívaná na priemyselné a/alebo energetické účely a im nadväzujúce činnosti. Aby mohla byť táto nehnuteľnosť ďalej využívaná, vyžaduje si istý druh intervencie/zásahu. | Vylučujúce kritérium | áno | Predmetom projektu **je** obnova a zmena účelu nehnuteľnosti (alebo skupiny nehnuteľností), ktorá spĺňa definíciu hnedého priemyselného areálu (brownfieldu). | Formulár ŽoNFP:   * Popis projektu |
| nie | Predmetom projektu **nie je** obnova a zmena účelu nehnuteľnosti (alebo skupiny nehnuteľností), ktorá spĺňa definíciu hnedého priemyselného areálu (brownfieldu). |

|  |  |  |  |  |  |  |  |
| --- | --- | --- | --- | --- | --- | --- | --- |
| **2.** | **Navrhovaný spôsob realizácie a udržateľnosť projektu** | | | | | | |
| **č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 2.1 | Nastavenie merateľných ukazovateľov projektu | Posudzuje sa, či žiadateľ uviedol všetky povinné merateľné ukazovatele, ako aj nastavenie hodnôt zvolených merateľných ukazovateľov projektu z nasledujúcich **hľadísk**:   1. **vecné hľadisko**: Posudzuje sa, či sú hodnoty merateľných ukazovateľov dosiahnuteľné realizáciou aktivít projektu; 2. **časové hľadisko**: Posudzuje sa, či sú hodnoty merateľných ukazovateľov dosiahnuteľné z pohľadu časového rámca nastaveného pre jednotlivé výstupy a výsledky projektu; 3. **finančné hľadisko**: Posudzuje sa, či sú hodnoty merateľných ukazovateľov primerané výške celkových výdavkov projektu. | Vylučujúce kritérium | áno | Žiadateľ uviedol všetky povinné merateľné ukazovatele. Hodnoty všetkých merateľných ukazovateľov sú nastavené reálne a primerane z vecného, časového a finančného hľadiska. Prípadné zistené nedostatky nepredstavujú vážne ohrozenie dosiahnutia cieľov projektu. | Formulár ŽoNFP:   * Popis projektu * Aktivity projektu a očakávané merateľné ukazovatele, * Harmonogram realizácie aktivít |
| nie | Minimálne jeden merateľný ukazovateľ vykazuje závažné nedostatky aspoň z dvoch hľadísk, alebo predstavujú zistené nedostatky vážne ohrozenie dosiahnutia cieľov projektu. Projekt kritérium nespĺňa, ak neboli uvedené všetky povinné merateľné ukazovatele. |
| 2.2 | Kvalita popisu a nastavenia projektu | Posudzuje sakvalita popisu projektu a jeho celkového obsahové nastavenia z nasledujúcich **hľadísk:**   * **Hľadisko 1:** Posudzuje sa zdôvodnenie potreby realizácie projektu (definovanie významu brownfieldu pre región, príspevok projektu pre podporu mladých v regióne, naviazanie projektu na dopyt po činnostiach/službách, ktoré má obnovený brownfield priniesť a miera participatívnosti procesu prípravy projektu[[1]](#footnote-2)). * **Hľadisko 2:** Posudzujú sa vykonané kroky v rámci zabezpečenia vysokého kvalitatívneho štandardu obnovy brownfieldu - spôsob prípravy architektonického návrhu[[2]](#footnote-3). * **Hľadisko 3:** Posudzuje sa štruktúra a nadväznosť krokov v rámci aktivít projektu z pohľadu žiadateľom definovaného účelu brownfieldu po jeho obnove[[3]](#footnote-4). * **Hľadisko 4**: Posudzuje sa nastavenie projektu z pohľadu časovej uskutočniteľnosti[[4]](#footnote-5), technickej uskutočniteľnosti[[5]](#footnote-6), ako aj identifikácia súvisiacich rizík a prostriedkov na ich elimináciu / minimalizáciu. | Bodované kritérium | 0 - 16 | Pre jednotlivé hľadiská je určený nasledujúci maximálny počet bodov:  **Hľadisko 1**: 5 bodov  **Hľadisko 2**: 2 body  **Hľadisko 3**: 5 bodov  **Hľadisko 4**: 4 body  Výsledný počet bodov za kritérium je súčtom bodov získaných za jednotlivé hľadiská. Hodnotiteľ je oprávnený udeliť nižší počet bodov za jednotlivé hľadiská, ak vyhodnotí, že projekt nepokrýva všetky požiadavky uvedené v predmete hodnotenia. | Formulár ŽoNFP:   * Popis projektu   (Popis východiskovej situácie, Spôsob realizácie aktivít projektu, Situácia po realizácii projektu a udržateľnosť projektu)   * Harmonogram realizácie aktivít * Identifikácia rizík a prostriedky na ich elimináciu   Prílohy ŽoNFP |
| 2.3 | Udržateľnosť projektu | Posudzuje sa spôsob zabezpečenia udržateľnosti projektu a spôsob riadenia rizík, ktoré sú spojené s projektom po jeho realizácii. Hodnotiteľ posudzuje plnenie kritéria z nasledujúcich **hľadísk:**   * **Hľadisko 1 - Prevádzková udržateľnosť**: Posudzuje sa žiadateľom deklarovaný a popisovaný spôsob zabezpečenia technického zázemia a kapacít umožňujúcich prevádzku výstupov projektu, ako aj spôsob zabezpečenia udržateľnosti budov (vrátane zabezpečenia energetickej efektívnosti)[[6]](#footnote-7). * **Hľadisko 2 - Finančná udržateľnosť**: Posudzuje sa žiadateľom deklarovaný a popisovaný spôsob zabezpečenia financovania prevádzky výstupov projektu po realizácii. * **Hľadisko 3 - Riadenie rizík:** Posudzujú sa žiadateľom identifikované riziká súvisiace so zabezpečením udržateľnosti projektu a prostriedky na ich elimináciu / minimalizáciu. | Bodované kritérium | 0 - 6 | Pre jednotlivé hľadiská je určený nasledujúci maximálny počet bodov:  **Hľadisko 1**: 3 body  **Hľadisko 2:** 2 body  **Hľadisko 3:** 1 body  Výsledný počet bodov za kritérium je súčtom bodov získaných za jednotlivé hľadiská. Hodnotiteľ je oprávnený udeliť nižší počet bodov za jednotlivé hľadiská, ak vyhodnotí, že projekt nepokrýva všetky požiadavky uvedené v predmete hodnotenia. | Formulár ŽoNFP:   * Popis projektu (Situácia po realizácii projektu a udržateľnosť projektu, Administratívna a prevádzková kapacita žiadateľa) * Identifikácia rizík a prostriedky na ich elimináciu |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **3.** | | **Finančná a ekonomická stránka projektu** | | | | | | |
| **č.** | | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 3.1 | | Účelnosť a vecná oprávnenosť výdavkov projektu | Posúdenie účelnosti a vecnej oprávnenosti výdavkov projektu je **prvým krokom** procesu posudzovania oprávnenosti výdavkov. Za účelné a vecne oprávnené výdavky sa považujú **výdavky, ktoré sú v súlade s**:   1. výzvou a ňou stanovenými pravidlami (najmä so zoznamom oprávnených výdavkov a oprávnenosťou aktivít projektu), 2. stanovenými cieľmi projektu, očakávanými výstupmi projektu a jednotlivými aktivitami projektu, na ktoré musia byť oprávnené výdavky naviazané, resp. s nimi musia súvisieť.   *V prípade identifikácie neoprávnených výdavkov projektu v tomto kroku sa výška celkových oprávnených výdavkov projektu* ***adekvátne zníži.*** | Vylučujúce kritérium | áno | 75 % a viac oprávnených výdavkov projektu **je** účelných a vecne oprávnených. | Formulár ŽoNFP:   * Miesto realizácie projektu * Popis projektu * Aktivity projektu a očakávané merateľné ukazovatele   Rozpočet projektu |
| nie | Viac ako 25 % oprávnených výdavkov projektu **nie je** účelných a vecne oprávnených. |
| 3.2 | | Efektívnosť a hospodárnosť výdavkov projektu | Posúdenie efektívnosti a hospodárnosti výdavkov projektu je **druhým krokom** procesu posudzovania oprávnenosti výdavkov. Posudzuje sa, či sú oprávnené výdavky primerané k cenám na trhu a či sú v súlade s princípom minimalizácie nákladov pri dodržaní požadovanej kvality a rozsahu výstupov, pričom:   1. Odborný hodnotiteľ posudzuje výdavky projektu na základe **podkladov predložených žiadateľom[[7]](#footnote-8)**. 2. Odborný hodnotiteľ posudzuje výdavky projektu z pohľadu **limitov stanovených vo výzve.**   *Pri posudzovaní efektívnosti a hospodárnosti výdavkov projektu sa berie do úvahy výška výdavkov projektu* ***po ich prípadnom znížení odborným hodnotiteľom v rámci kroku 1****. V prípade identifikácie nehospodárnych výdavkov sa výška celkových oprávnených výdavkov* ***adekvátne zníži*[[8]](#footnote-9)***.* | Vylučujúce kritérium | áno | 75 % a viac oprávnených výdavkov projektu **je** hospodárnych a efektívnych. | Rozpočet projektu  Prílohy ŽoNFP |
| nie | Viac ako 25 % oprávnených výdavkov projektu **nie je** efektívnych a hospodárnych. |
| **4.** | **Administratívna kapacita žiadateľa** | | | | | | |
| **č.** | **Kritérium** | | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 4.1 | Nastavenie riadenia projektu | | Posudzuje sa, či žiadateľ stanovil **spôsob / plán nastavenia administratívnych kapacít**, ktorý vytvára predpoklady pre úspešné riadenie projektu počas jeho realizácie a obdobia udržateľnosti.  Žiadateľ v tomto kontexte stanovuje **kľúčové činnosti**, ktoré by administratívne kapacity mali vykonávať v rámci riadenia projektu (za kľúčové sa okrem projektového manažmentu považuje napríklad monitorovanie, finančné riadenie, publicita alebo zabezpečovanie dodržiavania ustanovení zmluvy o poskytnutí NFP), ako aj preferovaný **model riadenia projektu** (interné alebo externé zabezpečenie kapacít). | Bodované kritérium | 0 - 3 | Predpokladom pre získanie maximálneho počtu bodov je, že žiadateľom stanovený spôsob / plán nastavenia administratívnych kapacít vytvára predpoklady pre úspešné riadenie projektu počas jeho realizácie a obdobia udržateľnosti. Hodnotiteľ je oprávnený udeliť nižší počet bodov, ak vyhodnotí, že projekt nepokrýva všetky požiadavky uvedené v predmete hodnotenia. | Formulár ŽoNFP:   * Administratívna a prevádzková kapacita žiadateľa |

**ŽoNFP sú po ukončení odborného hodnotenia usporiadané zostupne podľa počtu získaných bodov, t. j. od ŽoNFP s najvyšším počtom bodov po ŽoNFP s najnižším počtom bodov. ŽoNFP sú schvaľované až do výšky disponibilnej alokácie výzvy. V prípade, ak sa v poradí vytvorenom na základe odborného hodnotenia nachádzajú na hranici danej výškou disponibilnej alokácie na výzvu viaceré ŽoNFP na rovnakom mieste, je uplatňované na určenie poradia týchto ŽoNFP výberové kritérium.**

|  |  |  |  |  |  |  |
| --- | --- | --- | --- | --- | --- | --- |
| **5.** | **Výberové kritéria** | | | | | |
| **č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 5.1 | Hodnota za peniaze | Posudzuje sa **hodnota za peniaze**, ktorá je vyjadrená ako pomer celkových oprávnených výdavkov[[9]](#footnote-10) projektu (v sume vyjadrenej bez DPH) a celkovej podlahovej plochy, ktorá je predmetom obnovy a zmeny využitia v rámci projektu. | Výberové kritérium | - | Výberové kritérium sa aplikujena ŽoNFP na hranici alokácie, ktoré majú rovnaký počet bodov (poradie ostatných ŽoNFP nie je uplatnením výberového kritéria dotknuté). ŽoNFP na hranici alokácie sú zoradené do poradia podľa hodnoty za peniaze, a to od ŽoNFP s najvyššou hodnotou za peniaze (a teda najnižšou hodnotou výsledného pomeru) po ŽoNFP s najnižšou hodnotou za peniaze (a teda najvyššou hodnotou výsledného pomeru). | Formulár ŽoNFP:   * Aktivity projektu a očakávané merateľné ukazovatele.   Rozpočet projektu |

**Sumarizačný prehľad vecných hodnotiacich a výberových kritérií**

|  |  |  |
| --- | --- | --- |
| **Hodnotiace kritériá** | **Hodnotenie/**  **bodová škála** | **Maximum bodov** |
| **1 Súlad projektu s Programom Slovensko 2021-2027 a jeho príspevok k napĺňaniu programových cieľov** | | |
| 1.1 Súlad projektu s prioritou Fond na spravodlivú transformáciu a s Plánom spravodlivej transformácie územia | áno/nie | - |
| 1.2 Súlad s definíciou hnedého priemyselného areálu (brownfieldu) | áno/nie | - |
| **2 Navrhovaný spôsob realizácie a udržateľnosti projektu** |  |  |
| 2.1 Nastavenie merateľných ukazovateľov projektu | áno/nie | - |
| 2.2 Kvalita popisu a nastavenia projektu | 0 – 16 | 16 |
| 2.3 Udržateľnosť projektu | 0 – 6 | 6 |
| **3 Finančná a ekonomická stránka projektu** | | |
| 3.1 Účelnosť a vecná oprávnenosť výdavkov projektu | áno/nie | - |
| 3.2 Efektívnosť a hospodárnosť výdavkov projektu | áno/nie | - |
| **4 Administratívna kapacita žiadateľa** | | |
| 4.1 Nastavenie riadenia projektu | 0 – 3 | 3 |
| **Spolu za všetky oblasti** | | **25** |

**Na splnenie kritérií odborného hodnotenia musia byť vyhodnotené kladne všetky vylučujúce hodnotiace kritériá a zároveň musí byť splnená minimálna hranica pri bodovaných hodnotiacich kritériách, ktorá predstavuje 60 % z maximálneho počtu bodov, t. j. 15 bodov.**

|  |
| --- |
| **5 Výberové kritérium** |
| 5.1 Hodnota za peniaze |

1. **Doplňujúce informácie k posudzovaniu miery participatívnosti procesu prípravy projektu**: Ak boli do procesu prípravy projektu zapojení zainteresovaní aktéri vrátane verejnosti, projekt získava z daného hľadiska **minimálne 2 body** (žiadateľ v takom prípade musí popísať proces participácie, jeho výstupy, ako aj spôsob využitia výstupov procesu pri ďalších krokoch prípravy projektu). [↑](#footnote-ref-2)
2. **Doplňujúce informácie k posudzovaniu spôsobu prípravy architektonického návrhu:** Ak bola v súvislosti s projektom realizovaná súťaž návrhov v súlade so súťažným poriadkom Slovenskej komory architektov (SKA), projekt získava **2 body** (v takom prípade žiadateľ v ŽoNFP informuje o realizovanej súťaži návrhov a deklaruje jej súlad so súťažným poriadkom SKA). Ak došlo k príprave architektonického návrhu iným spôsobom, projekt môže získať **1 bod**, ak má subjekt, ktorý návrh pripravil, preukázateľné skúsenosti s inými návrhmi obnovy zanedbaných areálov (budov a/alebo verejných priestorov), pričom žiadateľ túto informáciu uvádza v ŽoNFP. [↑](#footnote-ref-3)
3. Predpokladom pre posudzovanie z daného hľadiska je, že ŽoNFP jednoznačne popisuje spôsob realizácie aktivít projektu a účel brownfieldu po jeho obnove, vrátane plánovaných činností a súvisiacich cieľových skupín. [↑](#footnote-ref-4)
4. **Doplňujúce informácie k posudzovaniu časovej uskutočniteľnosti a súvisiacich rizík:** Posudzuje sa reálnosť deklarovanej dĺžky trvania realizácie projektu, pričom súvisiace riziká môžu vyplývať z procesov nevyhnutných pre realizáciu aktivít a súvisiacich lehôt (napr. vysporiadanie majetkovo právnych vzťahov, získanie potrebných povolení, príprava a realizácia verejného obstarávania / obstarávania, potreba úpravy relevantných zmluvných vzťahov). [↑](#footnote-ref-5)
5. **Doplňujúce informácie k posudzovaniu technickej uskutočniteľnosti a súvisiacich rizík:** Posudzujú sa technické a environmentálne predpoklady na realizáciu projektu, pričom súvisiace riziká môžu vyplývať z technického stavu brownfieldu (napr. v súvislosti so statikou budov) a v súvislosti s prítomnosťou a potrebou odstránenia environmentálnych záťaží. [↑](#footnote-ref-6)
6. **Doplňujúce informácie k posudzovaniu spôsobu zabezpečenia prevádzkovej udržateľnosti:** Ak žiadateľ deklaruje cieľ získať certifikát kvality/udržateľnosti budov riešených v projekte, pričom v takom prípade žiadateľ musí popísať spôsob certifikácie a cieľovú úroveň certifikácie, projekt získava z daného hľadiska **minimálne 2 body**. [↑](#footnote-ref-7)
7. Rozsah podkladov predložených žiadateľom je stanovený vo výzve. [↑](#footnote-ref-8)
8. V prípade prekročenia stanovených limitov hodnotiteľ vyhodnotí výdavky nad stanovený limit ako neefektívne a nehospodárne a bude adekvátne znížená výška výdavku do úrovne limitu. [↑](#footnote-ref-9)
9. V prípade identifikácie neoprávnených výdavkov projektu (z titulu nesúladu so zoznamom oprávnených výdavkov a príručkou k oprávnenosti výdavkov, neúčelnosti a vecnej neoprávnenosti, alebo neefektívnosti a nehospodárnosti) sa v procese odborného hodnotenia výška celkových oprávnených výdavkov projektu adekvátne zníži. Do výpočtu kvantifikovaného príspevku vstupuje už odborným hodnotiteľom korigovaná výška celkových oprávnených výdavkov projektu. [↑](#footnote-ref-10)